Virkeområde

Disse rutinene gjelder for tildeling av parkeringslisens på Haukelandsområdet og Sandviken sykehus for ansatte i Helse Bergen HF.

Rutinene er vedtatt i Foretakets arbeidsmiljøutvalg (FAMU) 13. februar 2018.

Med «Haukelandsområdet» menes her Sentralblokken, Parken, Haukelandsmyren, KK/Øyebygget, Kronstad DPS, Møllendalsbakken 7/9/11, Tilfluktsrommet, Ulriksdal P-hus og Vestre tunnelløp.

Med Sandviken sykehus menes her parkering ved Sandviken sykehus nord (utenfor bom) og -hovedområde (innenfor bom)

Tildelingskriterier

Man må oppfylle kriteria for å få tildelt ansattparkering. Ved høy søkermasse vil stillingsprosent vektlegges, og man kan bli satt på venteliste for tildeling.

Søknad om parkeringslisens blir prioritert etter følgende kriterier:
1. Forflytningshemmede – ansatte som har fått innvilget parkering i henhold til forskrift om parkering for forflytningshemmede, og ansatte med legeerklæring på kronisk sykdom som gir behov for parkering. Legerklæringene blir behandlet og vurdert av bedriftshelsetjenesten.
2. Ansatte som har barn under 8 år (t.o.m. det året barnet fyller 8 år). Lisensen utgår før 3 års perioden dersom barnet/yngste barn fyller 8 år i perioden. Lisensen løper ut det året barnet fyller 8 år.
3. Ansatte som har over en times kollektiv reise og/eller mer enn ett kollektivbytte.

Spesielle midlertidige behov for parkering:

Graviditet: Du kan få parkering de to siste månedene før du går ut i permisjon

Midlertidig sykdom: Har du behov for parkering pga. helsetilstand, må du fremskaffe legeerklæring med diagnose og prognose.

Ta kontakt med Drift/teknisk kundesenter på e-post 77100@helse-bergen.no eller telefon 55 977100.

Parkeringsområder, tid og priser

Parkeringsområder for ansatte	Parkeringstid	Pris fra 1.1.23
Haukelandsmyren (bak hallen v/St.Clemens´ vei)	0630 - 1600 7 dager i uken. Tilgang for ansatte på kvelds- og nattskift.	370
Haukelandsmyren (Fredrik Stangs vei)	0600 – 1500 mandag - fredag	370
Møllendalsbakken 7/9/11	24/7	735
Sandviken hovedområde (innenfor bom)	24/7	735
Sandviken nord	24/7	735
Tilfluktsrommet	24/7	735
Ulriksdal P-hus	24/7	735
Utsikta	24/7	735
Ettermiddag/natt/helg:
Sentralblokken og Parken	1600 - 0800 hverdager, hele døgnet lør/søn	300
KK/Øye	2000 - 0800 hverdager, hele døgnet lør/søn	300
Kronstad DPS	2000 - 0800 hverdager, hele døgnet lør/søn	300
Kronstad DPS	1400 - 0800 hverdager, hele døgnet lør/søn	400
Møllendalsbakken 7/9/11	1600 - 0800 hverdager, hele døgnet lør/søn	300
Sandviken hovedområde (innenfor bom)	1700 - 0800 hverdager, hele døgnet lør/søn	300
Kombilisens:
Haukelandsmyren (Fredrik Stangs vei 0600 – 1500) og KK/Øye	2000 - 0800 hverdager, hele døgnet lør/søn	495
Haukelandsmyren (Fredrik Stangs vei 06:00-15:00) og Sentralblokken/Parken	1600 - 0800 hverdager, hele døgnet lør/søn	495
Ulriksdal og KK/Øye	2000 - 0800 hverdager, hele døgnet lør/søn	860
Ulriksdal p-hus og Sentralblokken /Parken	1600 - 0800 hverdager, hele døgnet lør/søn	860

Søknad

Dersom du ønsker å søke om parkering, benytter du det elektroniske søknadsskjemaet. Når du søker, må avtalevilkår godkjennes før søknaden sendes.

Betaling

Ansatte med parkeringslisens vil månedlig motta faktura for parkering.

Tildeling

Drift/teknisk kundesenter (DTK) innvilger avtaler i tråd med retningslinjer vedtatt av FAMU. Søker som får avslag vil få e-post fra DTK om dette. Søker som får innvilget avtale mottar e-post fra Sesam-Sesam med en aktiveringslink. Det er søkers ansvar å aktivere avtalen samt registrere sitt bilnummer.

Klage

Klager på avslag eller tildelt plass sendes Drift/teknisk kundesenter. Drift/teknisk kundesenter kan fremlegge søknader for behandling i parkeringsutvalget. Klager på innvilget parkeringslisens behandles av Parkeringsutvalget.

Oppsigelse

FAMU vedtok 17.mars 2011 opptak hvert tredje år. Alle inngåtte avtaler utløper ved opptaksperiodens slutt.

Det gjelder 1 – en – måneds gjensidig oppsigelsestid mellom partene i avtaletiden, regnet fra utgangen av måneden hvor oppsigelsen registreres.

Helse Bergen HF kan si opp lisensen dersom andre med høyere prioritet søker plass og/eller det er behov for å redusere antall parkeringsplasser i perioden.

Parkeringskortet

Parkeringskortet er personlig og skal ikke lånes bort (for Tilfluktsrommet og Kronstad DPS).

7. Ladeplasser for tjenestebiler skal ikke brukes av private/ansattes biler.